  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Приволжск федерал округлэн стрит-артъя «ФормART» фестиваляз пыриськись суредасьёс понна куара сётон кутскиз. Удмуртиын улӥсьёс Ижысь Татьяна Трусовалы дурбасьтыны быгато. Со сярысь улосвыл тӧролэн но кивалтэтлэн пресс-службазы ивортӥз. Татьяна Трусова Ижкарысь Е. Ф. Драгунов нимо индустриальной техникум вылэ «Книга – немой учитель» граффитиез суредаз. Элькунысьтымы суредась понна куара сётоныны 8 (800) 301-50-23 дунтэк номеръя жингыртоно но тоновой режимын ужезлэсь номерзэ – 5 – быръёно. Куара сётон 17-тӥ гудырикошконозь мыноз. Жингыртыны одӥг пол гинэ яра. Вань ужъёсын татын тодматскыны луоз. Йылпумъянъёсты 25-тӥ гудырикошконэ Кировын стрит-арт фестивалез ворсан ужрадын шараялозы. Тодэ вайытом, Татьяна Трусова 2022-тӥ арын фестиваль улсын Ижкарысь юрт вылэ «Город на Иже» суредзэ быдэстӥз. Ужэз 10-эз тужгес но устоосыз пӧлы пыриз. Тегъёс: суредасьёс фестиваль Ижкар Удмуртия ПФО  